
JEx medio fere hoc saeculo multi viri doctissimi, 
Ritschelii imprimis scriptis impulsi rationeque ducti, omni 
cum diligentia ingeniique acumine fabulas Plautinas et 
Terentianas, illa monumenta, quae ex antiquissimis lit- 
terarum Latinarum temporibus gravissima exstant, alii 
aliam partem, perscrutati sunt. 

Atque inter libros de Plauti et Terentii genere 
dicendi conscriptos Caroli Rothe* commentatio mihi nomi- 
natim 1 ) afferenda est, qua de eadem re quam tractandam 
mihi proposui inquiritur. Itaque qua causa motus iterum 
de consecutione temporum Plautina et Terentiana scri- 
bere animum induxerim cum rationem reddi consenta- 
neum sit, de illo libello nonnulla verba faciam. Scriptor 
enim ea disserendi ratione se usum esse dicit qua „11 on 
„quemadmodum vulgo a grammaticis fieri soleat, a certis 
„fixisque ordinibus normisque universis proficisceretur 
„disputaturus, sed ab exemplis singulis, quae ad usum 
„solemnem non essent accommodata et eis ex nexu 
„sententiarum quo legerentur declarandis." Qua via 
inita primum quidem certa rerum dispositio desideratur ; 
praecipue vero cum solum ex nexu sententiarum causas 
temporum trahens interpretari nimis subtiliter saepe 
cogatur, Plauti quidem generis scribendi naturam atque 
ingenium saepius neglegit. Nam qui ita interpretatur, 
elaborasse diligenter sententias poetam censet. Quod 



') C. Rothe, quaestiones grammaticae ad usum Plauti potissimum 
et Terentii spectantes, Berol. 1876. 

studium etiamsi Terentii fabulae prae se ferunt, Plauto 
tamen liberum ac neglegentem sermonem plebeium ex- 
primenti deesse inter omnes constat. De eiusmodi autem 
sermone Lorentio assentior sic iudicanti l ) : 

„$)te UmgangSfaradje aufgetoedter unb ntdjt ungebtlbeter 
„9ttenfdjen t>erletl)t, jumal tn betoegten ©cenen, nur ber 
„augenbltdtttdjen ©rregung SluSbrucf, je nadj bm tn rafdjer 
„9Retf)enfotge aufftetgenbeu 93ttbern ber (StnbtlbungSfraft ober 
„nad) bem fdjnett baljtntoogenben ©trome ber ©ebanfen, tft 
„alfo t>on togtfd) fdjarfer fjaffung toett entfernt." 

Atque praeterea nonnullis locis, quorum tempora 
usui repugnant, metri legibus cedere poetam existimo. 
Nam hoc Rothio (p. 25) concedo „Homericos quidem 
„poetas sibi indulsisse non putandos esse, ut metri causa 
„novas formas fingerent et in usum reciperent", sed 
quantum a Graeca Homericorum temporibus lingua distat 
Latina Plauti aetatis ! IUa enim natura iam numerosior 
atque mollior poesis cultu qui Homericis antecesserat 
cuiusque vestigia nominibus Orphei, Thamyris, Musaei 
Eumolpi aliorumque restant, metris erat accommodata, 
haec natura gravis et dura inculta fere poesi manserat. 
Neque illud parvi faciendum esse arbitror, quod, cum 
illi poetae metris ex suae linguae indole ac numero 
ortis usi sint, Latini poetae prisci aliena quasi vincula 
linguae iniecerunt. 

Maiorem denique utilitatem habere videtur mihi ea 
ratio qua quae sint apud Plautum et Terentium leges 
consecutionis temporum eo ordine explanatur quem in 
universum grammatici servare solent. Hoc modo ea pars 
Plautini et Terentiani generis dicendi tota perspicitur 
et quomodo discrepet cum posteriore usu dilucidius in- 
tellegitur. 



*) SaljreS&ertcfjt ft&er b. gortfdjr. bcr flaff. 9tttertum3tmffenfdjaft, 
vol. VI (a. 1876) par. 2, p. 18. 

His igitur causis commotus de consecutione quae 
dicitur temporum Plautina et Terentiana fusius disserere 
non dubitavi. In ea perquirenda hanc sequar rationem, 
ut primum exemplis allatis cognoscatur usus apud poetas 
solemnis, deinde qui loci quaque de causa meo quidem 
iudicio huic usui adversentur addatur. 



§ i. 

In omnibus fere enuntiatis secundariis quae con- 
iunctivum postulantia praesenti tempore (praeter 
historicum praesens, vid. § 6) reguntur, id ponitur 
tempus quod tum quoque si illa non pen- 
derent adhiberetur. 

1. Atque primum quidem liceat mihi paucos eorum 
locorum, quibus praesentis vel perfecti coniunctivus 
sequitur praesens, afferre: 
Pl. Trin. 140 sqq. *): Subigis maledictis me tuis, Mega- 

ronides, 



Ut mihi necesse sit . . . 
Ter. Andr. 405 : Hic nunc non dubitat, quin te ducturum 

neges. 

Dicat fortasse quispiam hunc locum legens futuri 

coniunctivum exspectari. At praesenti utitur servus, 

quia e senis verbis versus antecedentis eum credere in- 

tellegit Pamphilum nunc cum servo deliberantem negare. 

Ter. Hec. 101 : sed firmae hae vereor ut sint nuptiae. 

Pl. Trin. 210 sq.: Falson' an vero laudent, culpent, 

quem velint, 
Non flocci faciunt, dum illud quod lubeat sciant. 



l ) In locis citandis editionem Frid. Kitschelii, partim ab eo ipso cura- 
tam, partim a sociis eius Loewio, Goetzio, SchoeUio continuatam 
sive recognitam secutus sum. Paucos autem Casinae et Cistollariao 
versus editione I. L. Ussingii usus attuli. 

Loci Terentii ex editione Fr. Umpfenbachii citantur. 

Ter. Heaut. 555: quae sit eius aetas, vides. 
Pl. Aulul. 729 sq. : nunc mi incertumst, 

Abeam an maneam, an adeam an fugiam: 
Pl. Trin. 543 : nemo exstat, qui ibi sex menses vixerit. 
Pl. Merc. 385: Non vereor ne illam me amare hic 

potuerit resciscere. 1 ) 
Ter. Eun. 81 sq. : vereor ne illut gravius Phaedria 
Tulerit neve aliorsum atque ego feci acceperit. 
Pl. Merc. 700 sq. : Miserior mulier me nec fiet nec fuit, 
Tali viro quae nupserim. 
Enuntiatum relativum cum „me u ablativo, qui sen- 
tentiam „quam ego sum a amplectitur, coniunctum est. 
Ter. Heaut. 554 : Neque eo nunc dico, quo quicquam 

illum senserim. 
Pl. Trin. 207 : Sciunt quid in aurem rex reginae dixerit. 
Ter. Andr. 35 sqq. : a parvolo ut semper tibi 
Aput me iusta et clemens fuerit servitus 
Scis. 
2. Futuri coniunctivi circumlocutio his locis in- 
venitur : 
Pl. Epid. 377: Haec scitis iam ut futura sint. 
Merc. 572: Scis quid acturus sim. 
Poen. 817: Exspecto, quo pacto meae techinae 

processurae sient. 
Truc. 337 sq. : quasi volturii triduo 

Prius praedivinant quo die essuri sient?) 



*) Brixium sequor „illam" servantem deleto „iam" (Philol. vol. 12 
[a. 1857] p. 654/) 

3 ) Pro codicum lectione „quo die eusi" Frid. Schoell „quid comes- 
suri" proposuit et in textum recepit. Quibus ex verbis si a 
Plauto scripta sint quomodo illa Ubrorum sint facta intellegere 
non possum. Sed ut eadam ratione motus Bergkii „de quoio 
essuri" et Loewii „quo loco essuri" coniecturas omittam, mihi 
quidem „quo dio" quod libri tradunt posse defendi videtur. 
Diniarchus enim illa comparatione comprobat quamobrem „iam" 
potissimum ab illis militem exspectari contendat. 

Bacch. 722: Nescis quid ego acturus sim neque 

facinus quantum exordiar. 
„Acturus sim" ad totum dolum qui efficiendus est 
pertinet, „exordiar." autem ad apparationem doli quae 
nunc Chrysali iussu fit. 

Ter. Hec. 193: Nisi sane curae est, quorsum eventurum 

hoc siet. 
Hec. 614 : Quia de uxore incertus sum etiam quid 

sim facturus. 
Adelph. 514 : Si est, is facturus ut sit officium suom, 
Faciat. 
Sed haud ita raro praesentis pro futuri coniunctivus 
usurpatur, praesertim si in sententia primaria verbi 
notio ad futurum iam spectat, qua de re conf. § 8. 

Talis futuri significatio inest in verbo exspectandi. 
Atque is qui loquitur modo praesens actionis exspectandi, 
modo futurum tempus quo quod exspectatur fieri cogitat 
mente tenens ad praesens „exspecto" promiscue con- 
iunctivum praesentis et» futuri adiungit: 
Pl. Trin. 98: Exspecto siquid dicas. 
Ter. Phorm. 161 : Dum exspecto quam mox veniat. 
Phorm 606 : Exspecto quam mox recipiat sese Geta. 
Verba autem timendi significant exspectationem cum 
timore mixtam his locis: 
Ter. Andr. 274: Misera timeo „incertum tf hoc quorsum 

accidat. 
Andr. 419: Nunc nostrae timeo parti, quid hic 

respondeat. 
Phorm. 178: timeo miser, quam hic mihi nunc 

nuntiet rem. 
Is qui loquitur quod quae fient perspicit, ea ut 
praesentia effingit: 

Ter. Andr. 385: Ex ea re quid fiat, vide. 

Andr. 498: quid agam habeo. 
Pl. Aulul. 106 : sed quid agam scio. 

In versu Ter. Andr. 731 : 

Move ocius te ut quid agam porro intellegas. 
adverbio „porro" actio interrogationis obliquae indicatur 
futura. 

3. Imperfecti et plusquamperfecti coniunc- 
tivum habent imprimis interrogationes delibe- 
rativae obliquae quae ad praeteritum pertinent, et 
quae enuntiantur irreales sententiae secundariae. 
Pl. Merc. 633: Quid tu faceres, men rogas? 
Rud. 379: rogas quid faceres? 
Trin. 992: Di me perdant si te flocci facio kn 

periisses prius. 
Andr. 963: nemost, quem mallem 1 ) omnium, 
quo loco opprimuntur verba „videre nisi eum viderem." 
Atque eadem protasis est addenda (pronomine „eum a 
in „te a mutato). 

Eun. 561 : Nemost, quem ego nunciammagis cuperem 

videre quam te. 
Praeterea videas Stich. 253 — 255, qui versus tracta- 
buntur § 9A<*. 
4. Enuntiatum secundarium neque irreale neque deli- 
berativum est, sed praeteritam tantum actionem, 
quae, si sententia per se staret, imperfecto vel plus- 
quamperfecto indicativi exprimeretur, significat his 
tribus apud Terentium locis: 
Phorm. 380 sq. : Quem amicum tuom ais fuisse istum, 

explana mihi, 

Et qui cognatum me sibi esse diceret. 

Quod Dziatzko ad hunc locum dicit, quia perfectum 

„fuisse" antecedat et Stilpo iam mortuus putetur, verbum 

regens ad praeteritum cogitatione referri, assentiri equi- 



2 ) Contra omnes Calliopianae recensionis libros, qui „malim u 
praebent, lectio „mallem" Bembini praeferenda est, quia in 
versu Eun. 561 cum hoc loco plane congruenti eadem adhibetur 
forma irrealis. 

dem non possum. Nam cum verbum regens _»explana a 
in fine, gravissimo versus loco, positum sit, integram 
praesentis vim auribus ac menti eius qui loquitur in 
versu insequenti obversari existimo. Itaque secundaria 
tantum sententia ad praeteritum refertur quo Stilpo 
vivebat. In qua imperfecto Demipho utitur, quia saqpe 
narrasse senem de cognato suo, ut Phormio paulo ante 
(v. 365 sq. : 

saepe interea mihi senex 
Narrabat se hunc ... cet.) contenderat, cogi- 
tatione tenet. Respondet igitur coniunctivus „diceret tf 
indicativo „dicebat" rectae interrogationis. 1 ) 

Phorm. 382: Proinde expiscare quasi non nosses. 

Phorm. 388 : quasi non nosses, temptatum advenis. 

Parasitus dicere vult Demiphoni notum fuisse Stil- 
ponem tum cum in vita fiierit. Quare quoniam per- 
fectum „novi tf aliquid praesenti tempore notum esse 
significat, plusquamperfectum et in versibus 384, 390 
et illis duobus locis, ubi postulatur coniunctivus, usurpat. 

5. Quibus exemplis apparet post praesens poni 
coniunctivum eius temporis quo fieri actionem sententiae 
secundariae cogitetur. In finalibus autem enunti- 
atis secundariis quorum actiones in futuro sunt, futuri 
coniunctivus numquam adhibetur, quia non tam quando 
fiat actio secundarii quam huius actionis expri- 
mitur optatio qua subiectum primarii ad agendum 
excitatur et movetur inter agendum. Itaque 



*) Horatius quosque, ut iteratos Saganae cum umbris sermones 

8ignificet, post praesens .,memorem" adhibet imperfectum 

Sat. I, 8, 40 sq. : 

Singula quid memorem? quo pacto alterna loquentes 
Umbrae cum Sagana resonarent triste et acutum?... 

Praeterea conf. M. Wetzel, de consecutione temporum Cicero- 

niana, diss. 1877, p. 8 sq. 

cum sententia cum primarii actione quasi coalescat, 

praesentis coniunctivus sequitur praesens primarii. 

Pl. Asin. 267 sq. : Ubi ego nunc Libanum requiram .... 

Ut ego illos lubentiores faciam quam Lubentiast ? 

Aulul. 575 sq. : Ut me deponat vino, eam adfectat 

viam. 
Post hoc quod habeo ut conmutet coloniam. 
Trin. 518: Arcano tibi ego hoc dico, ne ille ex 

te sciat. 

Ter. Phorm. 933 sq. : Ph. : Fac periclum. Dem. : Ut filius 

Cum illa habitet aput te : hoc vestrum consilium fuit. 

Ad Phormionis verba „fac periclum" enuntiatum 

finale „ut....aput te a apponendum est, non ad verba 

sequentia. Demipho enim parasiti consilium se intellegere 

putans sententiam eius ironice supplet. 

Sententiis finalibus illa quoque annumeranda sunt 
enuntiata a verbis timendi pendentia quae particulas 
„ut, ne a continent. Hoc ex eo mihi elucere videtur 
quod, etiamsi actio cogitanda est futura, tamen sicut 
in illis futuri coniunctivus non ponitur : l ) 
Pl. Merc. 586 sq. : Metuo ego iam uxorem, crassi 

rure redierit, 
Ne illam hic offmdat. 
Aulul. 609: Non metuo ne quisquam invmiat. 
Ter. Phorm. 325 : Vereor, ne istaec fortitudo in nervom 

erumpat denique. 

§2. 
Si ad tempus sententiae primariae, 
cuius actio in praeterito est, cogitatio 

*) Kuehner (II. § 189) haec enuutiata esse interrogativa dicit. 
Sed eo omisso quod particulae „ne" productio suspicionem movet, 
cur futurum in enuntiatis particulis „ut, ne" instructis evitetur, 
in enuntiatis autem quae pronomina vel adverbia interrogativa 
ut „quorsum" continent ponatur (Ter. Heaut. 569; Cic. ad 
Attic. III, 24) ponatur, non intellego. 

secundaria revocatur, imperfectum et plus- 
quamperfectum plerumque usurpantur: imperfecto indi- 
catur illius cogitationis actionem eodem atque primarii 
actionem tempore, plusquamperfecto autem tempore tum 
iam praeterito factam esse. Sed si is qui dicit senten- 
tiam effingere vult talem, cuius actionem in futurum 
cadere subiectum primarii cogitaverit, futuri coniuncti- 
vum abhiberi unus apud Terentium locus comprobat: 

Heaut. 569: Ut quidem . . . metui, quid futurum..esset! 
Cum imperfecto igitur, perfecto historico, plusquamper- 
fecto regentibus imperfecti et plusquamperfecti coniunc- 
tivus enuntiati secundarii coniungitur. 
Quod haec conflrment exempla: 

A. Quae sit consecutio temporum post 
imperfectum. 
Pl. Amph. 1096 : Aedes totae confulgebant tuae quasi 

essent aureae. 
Pseud. : 912: nimis metuebam, ne abisses. 
Trin. 657: Scibam ut esse me deeeret. 

Pers. 433: Mirum quin tibi ego crederem 

Iis versibus antecedunt verba: „id tibi succensui, 
Quia te negabas credere argentum mihi." 
Atque ad id tempus quo Toxilo fidem non habuit 
spectans Dordalus ironice respondet: „Mirum (erat) quin 
ibi cet. a Sic igitur est vertendum: @3 ttmr ttrirftid) 
ttmnberbar, baft ntdjt...! „sive a e8 ptte nod) gefefytt, 
baft . . . ! Quocum loco congruunt Merc. 204, Trin. 967, 
Most. 493, ubi pro eo quod est in libris 'miruin qui' ex 
certa Pyladis coniectura recte editur 'mirum quin'. Imper- 
fecti autem coniunctivus quomodo sit interpretandus, 
difficile est cognitu ex eo quod R. Kuehner de Trin. 967 
annotat 1 ) vertens „eS tofire boc^ ttmnberbar, bag... 44 unde 



') «udffl^rric^c ©ratmnattt ber tatcin. <5pxaty, II, § 191, p. 833 
not. 4. 

eum „mirum quin a verbo „est a supplere efficitur. Quod 
si verum esset, Plautum usurum fuisse perfecto hic 
testatur versus: 

Cistell. IV, 2, 67 (565): Mirum quin grex venalium 

in cistella infuerit una. 

Itaque apud Plautum si quis affirmare vult super- 
vacaneum esse vel stultum interrogare num quid prae- 
terito sit factum, sive aliquid fieri putasse, aut ex illo 
praeterito tempore iudicans „mirum (sc. erat) quin a 
cum coniunctivo imperfecti aut ex suo loquentis tempore 
dicens „mirum (sc. est) quin a c. coniunct. perfecti ad- 
hibet. i) 

Bacch. 676: An nescibas, quam eius modi homini 

raro tempus se daret. 

Forsitan miretur quispiam quod hoc loco, quam- 
quam sententia secundaria omni valet tempore, imper- 
fecti coniunctivus legitur. Sed menti eius qui verba 
facit illud tempus quo re vera occasio est oblata ob- 
versatur. 
Ter. Eun. 155: Aut ego nescibam, quorsum tu ires? 
Eun. 841 sq.: Quasi dedita opera domi erant, 

ut nullo modo 
Intro ire possem, quin viderent me. 
Huic legi repugnat Amph. 225 sq.: 

Convenit victi utri sint eo praelio, 

Urbem, agrum, aras, focos seque uti dederent. 

Sententia relativa (victi... praelio) cum praesentis 
actionis cogitatione quae inest in verbo „convenit a , cui 
multo sit propior quam regenti verbo „dederent a , quasi 
coalescit. 



2 ) Oinnes loci quibus „mirum quin" invenitur, praeter citatos sunt 
hi: Amph. 750, Aulul. 85, Pers. 339, Rud. 1393, Trin, 495. 

B. post perfectum historicum. 
Pl. Amph. 913 sqq. : Non edepol quo te esse inpu- 
dicam crederem (sc. ita dixi): 
Verum periclitatus sum animum tuom 
Quid faceres et quo pacto id ferre induceres. 
Curc. 684: Pessume metui, ne mi hodie apud prae- 

torem solveret. 
Trin. 1142: Meo adlegatu venit, quasi qui aurum mihi 
Ferret aps te, quod darem tuae gnatae dotem. 
Ter. Andr. 582: Ego dudum non nihil veritus sum . . . ne 

faceres. 
Eun. 517 sq. : Ubi friget, huc evasit, quam pridem 

pater 
Mihi et mater mortui essent. 
Adelph. 368 : Mihi, qui id dedissem consilium, egit 

gratias. 

C, post plusquamperfectum. 
Pl. Stich. 652 sq. : nam Sticho mandaveram, 

Salutem ei ut nuntiaret. 
Pseud. 549 : Quin rus ut irem, iam heri constitiveram. 
Men. 592 sq.: Plus minus quam opus fuerat dicto, 

dixeram ut eam sponsio 
Controversiam finiret. 1 ) 



*) Quomodocumquo viri doctissimi versibus. quos integros traditos 
non esse constat, mederi volunt, et ..dixeram" et „finiret'. 
Ritschelii emendatio, probanda mihi quidem videntur. Nam 
Menaechmus cum de clientis stoliditate iratus hanc potissimum 
stultitiam eius quae sibi fuerit morae narraturus sit, id quod 
ipse antea fecit celerius in cogitatione praeterit ideoque plus- 
quamperfecto memorat. „Finiret" vero solum ad sententiam 
aptum reor. Quidnam Menaechmo erat maiori curae quam litis 
finis ut ad tempus cenatum ire posset ? Sed faciie M finiret" in 
„fieret" corrumpi potuit. Littera enim „n" a librario neglecta 
„fieret" pro „fiiret", ut verbum aliquid significaret, scriptum 
68se conicio. 

§3. 
In enuntiatis secundariis cum illis temporibus 
historicis coniunctis, quorum ad praesens lo- 
quentistempus referuntur a c t i o n e s vel sententiae 
eo tempore valent x ), praesentis coniunctivus et p e r- 
fecti interdum ponitur. 
A. Quod primum in enuntiatis consecutivis flt: 
Pl. Bacch. 533: Verum postremo inpetravi, ut ne 

quid ei suscenseat. 
Mil. gl. 1138: Istuc curavi, ut opinione illius 

pulcrior sis. 
Bacch. 1021 sq. : Et me meliorem fecit praeceptis 

suis, 
Ut te ei habere gratiam aequom sit bonam. 
Men. 712: Quid tandem admisi in me, ut loqui 

non audeam? 
Cas. I, 17 (105): Praefeci ruri recte qui curet 

tamen. 
Ter. Eun. 240: Itan parasti te, ut spes nulla relicua 

in te sit tibi? 
Phorm. 263: Atqui nihil fecit, patrue, quod 

suscenseas. 
Pl. Mil. gl. 263 sq. : Nam ille non potuit quin sermone 

suo aliquem familiarium 
Participaverit .... 
Epid. 80: Numquam hominem quemquam conveni, 
unde abierim lubentius. 
Conf. Pers. 55 sq. 582. 
Ter. Adelph. 855 sq.: Numquam ita quisquam bene 
subducta ratione ad vitam fuit, 
Quin res, aetas, usus semper aliquid adportet novi. 
Hoc loco quoniam Demea in sententia primaria de 
hominibus qui fuerunt iudicare incipit, ut quales ftiisse 



') Cf. Kuehner, 1. c. II, § 181, 4,a. 

credat signiflcet, pro „adportet" perfectum sive imper- 
fectum exspectatur. Equidem poetam — nescio an metri 
necessitate — aoristum gnomicum fabulae Graecae imi- 
tatum esse ! ) ratus enuntiatum secundarium accommodari 
praesenti ex illa sententia quasi effluenti „neque quis- 
quam est a existimo. 

B. Sed in aliis quoque ac consecutivis enuntiatis 
secundariis haec reperitur convenientia temporum : 
Aulul. 550 : Pol ego ut te accusem merito — meditabar. 
Brixius praesentis coniunctivo oflfensus deleto 
„merito" et „te ut u librorum ordine servato „accusarem" 
proposuit. Magna autem confusione lectionum librorum 
et coniecturarum virorum doctorum C. Rothe (p. 27 sq. 
not. 1;) de hoc versu disseruit. Qui, quod Acidalius 
iam coniecerat, „meditor" proposuit, „quamquam qui ex 
„ineditor" factum sit quod libris praebetur „meditabar" 
explicare non habet", "mene tu" autem, quae verba 
Acidalius ex mera coniectura addidit, libris tradita esse 
putat neque se intellegere dicit, quomodo ea in textum 
irrepserint! Sed librorum lectionem „accusem u , quam 
servaverunt Goetz et Leo, posse defendi arbitror. Euclio 
enim interrogatione Megadori, quoniam quod mussitavit 
id pronuntiare non audet, paullum turbatus et incertus 
quid respondeat, novam fingens sententiam dicere hanc 
incipit praesentem, sed animo celeriter collecto imper- 
fecto „meditabar" significat hanc esse sententiam de 
qua Megadorus interrogaverit. 

Mil. 963 sq.: Egone ut ad te ab libertina esse 

auderem internuntius. 
Qui ingenuis satis responsare nequeas . . ? 



l ) Cf. I80cr. Philipp. 38: / nr t v de xaxtoe dXkrjkovq dta&uioiv, 
otJevog diedvovTog «v'toI (fiearyaav Areop. 11 c. annot. 
0. Schneider. 

Cas. II, 4, 25 (283) sq.: 

Iam metuo, ne Olympiojiem mea uxor exoraverit, 
Ne Casinam ducai. 
Curc. 558 sqq. : Postquam rem divinam feci, venit in 

mentem mihi, 
Ne tarpezita exulatum abierit, argentum ut petam 
Ut ego potius comedim quam ille. 
Rud. 129 sq.: Duas secum adduxit quique adornavit 1 ) 

sibi 
Ut rem divinam faciat, aut hodie aut heri. 
Plesidippum uti praesenti verisimile mihi videtur, 
quia leno se sacrificaturum esse eo tempore quo adules- 
cens nunc advenit dixerat. 

Trin. 15 : Dedi ei meam gnatam, quicum una aetatem 

exigat. 
Amph. 195: Me a portu praemisit domum, haec ut 

nuntiem uxori suae. 
Bacch. 589 sqq.: Paucis me misit miles ad eam 

Cleomachus, 
Vel ut ducentos Philippos reddat aureos 
Vel ut hinc in Elatiam hodie eat secum simul. 
Cfr. Bacch. 575 sq.; Mil. gl. 971 sq.; Ter. Andr. 687 

§ 9 A, y. 2. 
Quibus de locis vereor ne C. Rothius (p. 15) erret 
eum qui loquatur quasi e sua ipsum mente sententiam 
secundariam pronuntiare existimans. Quod statui mihi 
pronomen reflexivum, quo sententiam esse subiecti pri- 
marii significetur, vetare videtur. Me quidem iudice 
is qui loquitur illa enuntiati formatione subiecti primarii 
sententiam exprimit talem quae praesenti tempore sit 
efficienda. 



*) Sic Lambinus recte videtur scripsisse; libri habent 'quique 
adornaret sibi\ 

Ter Eun. 96 sq. : Non pol, quo quemquam plus ameni 

aut plus diliyam, 
Eo feci. 
Heaut. 527 sq.: at quasi is non ditiis 

Abundet, gnatus eius profugit inopia. 

Hec. 683 sq. : Aliquando tandem huc animum ut 

adiungas tuom, 
Quam longum spatium .... tibi dedi! 
Haec exempla demonstrant, hoc quoque loco 
Pl. Men. 1057 : Praecucurristi obviam, ut quae fecisti 

infitias eas, 
poetam non metro coactuin praesens adhibuisse, ut 
Brixius ad hunc versum animadvertit, sed ab usu non 
discessisse eum, quia actio infitiandi nunc fit. 

Sunt loci quibus Plautus, qui sermonis concinni- 

tatem non petat, in enuntiatis ab eodem verbo penden- 

tibus modo ad huius verbi praeteritum tempus sententiam 

revocans imperfectum ponat, modo ad praesens quo 

sententia valet spectans praesenti utatur: 

Bacch. 352 sq. : Ita feci, ut auri quantum vellet sumeret, 

Quantum autem lubeat reddere ut reddat patri. 

Bacch. 689 sq. : Mn. : Ego patrem exoravi . . . 

Chr. : Nempe ergo hoc ut faceret. . . ? 
Mn.: Immo tibi ne noceat neu . . . 
succenseat. *) 



') C. Rothe (1. c. p. 5) ,,alterura membrum .',ne noceat' . . . 
per se stare" contondit eiusquo rei exempla affert quae cum 
hoc loco non plane congruunt. In quibus alteri sententiae 
plane pronuntiatae altera adiungitnr forma mutata. At hoc 
loco ennntiatum .,ne noceat" sententiam „patrem exoravi" 
supplet. Ea in re maxime esse consentaneum roihi videtur, 
secundam partem priori esse accommodatam, praesertim eum 
eadcm illa pars falsam servi opinionem repellat, quod acerrime 
fit eadem qua Chrysalus utitur enuntiati formatione. Quae 
ratio commendatur Stich. w. 253- 255. 

Atque similiter Poen. 601 sqq.: Et quidem quasi tu 
nobiscum adveniens hodie oraveris 
Liberum ut commostraremus tibi locum et vo- 

luptarium, 
Ubi ames, potes, pergraecere. 

Pseud. 795 sq. : Quin ob eam rem Orcus recipere ad 

se hunc noluit 
Ut esset hic qui mortius cenam coquat. 

Cas. III, 5, 44: Id huc missa sum tibi ut dicerem, ! ) 
Ut caveas. 
in priore quidem enuntiato secundario tempus subiecti 
primarii mente tenetur, sed in altero ab illo pendente 
temporis praesentis quo sententia etiam nunc valet cogi- 
tatio plus potest. 

Recte Bothium explicavisse p. 2 sq. credo temporum 
varietatem Pl. Men. 784 sq. : quotiens tandem ego edixi 

tibi, 
Ut caveres, neuteradme iretiscum querimonia? 
Men. 788 : quotiens monstravi tibi, viro ut morem 

geras? 

Illo enim loco senex tempus quo filia ad eum venit 
respicit (cfr. § 2 A Bacch. 676). Interrogatione autem 

filiae „Qui possum ?" impulsus iterat praecepta quae 

per omne matrimonii tempus observanda sint. 2 ) 
Huc pertinet 

Mil. gl. 1057 sq.: quotiens hoc tibi, verbero, ego 

interdixi, 
Meam ne sic volgo pollicitarere operam. 



') In cod. A „dice..m" cum spatio duarum litterarum legitur, 
quod ex „dicerem" corruptum esse in propatulo est, in B 
„dicam" est. Atque maiore auctoritato illius Hbri motus im- 
perfectum cum A. Spengelio ($Reforntt>orfd£)f&fle, p. 359) praefero, 
quem in metro quoque versus secutus sum. 

*) Kuehner. L c. II, § 181. 4c, p. 782. 

Codex vetus (B) „pollicitare", libri CDa .,pollici- 
teres u , in D tertia manu in „pollicitares u mutatum, 
tradunt. Hac lectione „pollicitares u spreta ut efflciant 
coniunctivum, scribunt „pollicitere u Hermannus et Rit- 
schelius, quos Fleckeisenus et Lorenzius secuti sunt. 
Sed imperfectum scripsisse Plautum mihi esse verisi- 
milius videtur. Nam militi se reprehendere servum quod 
iussum suum neglexerit simulanti praeterita actio pro- 
mittendi ante oculos versatur. Illud autem codicis Dc 
„pollicitares u , quod probat Ribbeckius, quia dubito num 
verbum, „pollicito u in usu fuerit, reiciendum esse ratus 
cum Brixio equidem, ut omittam Scioppii „pollicereris u 
coniecturam, a Muellero „pollicitarere u , emendante 1 ) sto. 
Ex quo „pollicitare u , lectio codicis B, facillime syllaba 
„re u semel a librario omissa fieri potuit. 

Sententia secundaria non ex actionis primariae tem- 
pore enuritiatur (quod si fieret imperfectum poneretur), 
sed ad loquentis tempus refertur: 
Men. 474 sq.: Pro di immortales, quoi homini um- 

quam uno die 
Boni dedistis plus, qui minus speraverit? 
Pers. 79: (visam hesternas reliquias) 

Opertaen fuerint, ne quis obreptaverit. 
Poen. 986 sq.: nam qui scire potui, dic mihi, 
Qui illim sexennis perierim Carthagine? 

§4. 

A perfecto historico, quod praeterito aliquid factum 
esse declarat, distinguendum est illud quo qui loquitur 
non tam actionem praeteritam quam eventum eius 
praesentem significat. Cui tempori est apud gram- 
maticos nomen logico sive praesentiae perfecto. Sen- 



J ) C. P. W. Muellor, ^lcmtin. ^rofobie, p. 630. 

tentia quae postulat coniunctivum secundaria, si tali per- 
fecto subiecta est, ad praesentem revocata eventum 
coniunctivum praesentis et perfecti continet. 

Quae tempora semper inveniuntur apud perfecta 
„novi u et „memini u , quae praesentium „notus (-a, um) 
mihi est a et „memoria teneo" locum obtinent: 
Pl. Aulul. 777 sq. : Si me novisti minus 

Genere quo sim gnatus. 
Mil. gl. 452: neque vos, qui sitis homines, novi 

neque scio. 
Trin. 283 : Novi ego hoc saeculum, moribus quibus sit. 
Cfr. Capt. 182, Mil. gl. 925. 
Ter. Andr. 503 : Non satis me pernosti etiam, qualis sim. 
Adelph. : 572: locum novi ubi sit. 

Cfr. Andr. 586, Eun. 349, Adelph. 177. 
Pl. Aulul. 542: Qui habent meminerint sese unde 

oriundi sient. 
Rud. 1310; Ecquid memenisti, in vidulo 

qui periit quid ibi infuerit. 
Ter. Phorm. 224: Meministin, olim ut fuerit vestra 
oratio . . . 

Plerumque ad perfecta „inveni u te „repperi u con- 
iunctivus praesentis accedit: 

Pl. Epid. 288 : Et repperi haec te qui abscedat suspitio. 
Epid. 354 sq. : Nunc iterum ut fallatur pater tibique 

auxilium adparetur, 
Inveni. 
Pers. 81 sq. : Omnem rem inveni, ut sua sibi pecunia 
Hodie illam faciat leno libertam suam. 
Cfr. Mil. gl. 767 sqq. 
Ter. Phorm. 889: hoc qui cogam, re ipsa repperi. 
quibus omnibus locis perfecta facile commutari possunt 
cum praesenti „scio u . 
Pl. Epid. 440 sq.: Non repperisti, adulescens, tran- 

quillum locum, 
Ubi tuas virtutes explices . , . 

„Repperisti" aequale est „optines". 

Ter. Phorm. 522: Repperi qui det neque lacrumet. 
[Quibuscum exemplis qui comparaverit hunc locum 

Most. 715 sq.: Hoc habet: repperi qui senem ducerem, 
Quo dolo a me dolorem procul pellerem. 
ei mirum erit quod imperfecti coniunctivus adhibetur. 
Quod tempus recte Rothium explanasse (p. 10) mihi 
persuasum est. Servus enim aliquamdiu post verba 
antecedentia meditans, quia ad finem consilii veniens 
se ea quae cupiat assecuturum esse intellegit ita loquitur 
quasi dolus re vera iam bene evenerit. Quod ita esse 
maxime indicatur illa dictione „hoc habet", quae ad 
praeteritam tantum actionem referri potest. 1 ) Perfectum 
igitur „repperi" est perfectum historicum, non prae- 
sentiae. 2 )] 

Pers. 325 sqq. : Nam iam omneis sycophantias instruxi 

et conparavi^ 
Quo pacto ab lenone auferam hoc argentum, 
Et mulier ut sU libera atque ipse ultro det 

argentum. 
Perfecta „instruxi et conparavi" idem sunt atque „promptae 
mihi sunt." 

Mil. gl. 1269: Induxi in animum ne oderim item 

ut alias. 
„Induxi in animum" facile mutaveris cum „consilium 
mihi est." 
In versibus Mil. gl. 867: 

Modo intellexi quam rem mulier gesserit. 
Asin. 35 : Modo pol percepi, Libane, quid istuc sit loci. 
obversatur sententia „nunc scio" sive „iam teneo" cuius 
interpretationis argumento est Poen. 768: 
iam teneo, quid sit: perspexi modo. 



') Cfr. locos, quos Lorenzius ad Most. 715 collegit, 
*) Cfr. Andr. 0QS t Rothium p. JO. 

Ter. Phorm. 577: Quid gnato obtigerit me absente, 

audisti? 
Hec. 607: Quem cum istoc sermonem habueris, 
procul hinc stans accepi, uxor. 
Hoc loco quamquam participio „procul hinc stans" 
praeterita actio accipiendi accuratius describitur, tamen 
praesens quae est eventus eius scientia in mente lo- 
quentis praevalet. 
Pl. Mil. gl. 1097 sq. : dixi equidem tibi, 

Quo pacto id fieri possit clementissume. 
Palaestrio, quem quid faciat de concubina miles inter- 
rogat, hanc interrogationem supervacaneam esse respon- 
det quod illud iam priore consilio (w. 980 sqq.) ex sese 
sciat. „Dixi tibi" igitur idem est atque „scis iam ex me." 
Quae ratio quam sit vera testari mihi videtur versus. 
Poen. 547 : Scitis, rem narravi vobis, quor vostra opera 

mi opus siet 
ubi praesens eventus, quem continet perfectum, verbo 
„scitis" exprimitur. Atque huc sunt adiciendi versus 
Pl. Curc. 608: Dixi equidem tihi unde ad me hic 

pervenevit 
Amph. 744: Quis igitur nisi vos narravit mi illi 

ut fuerit praelium ? 
Ter. Eun. 420 sq: Quo pacto Rhodium tetigerim in 

convivio 
Numquam tibi dixi? 
Hec. 582: Nam mihi intus tuos pater narravit 
modo, quo pacto me habueris. 
Perfecta „veni u et „reveni u aequalia sunt „adsum u hisce 

locis: Pl. Amph. 869 sq. : Simul Alcumenae 

veni ut auxilium feram. 

Merc. 669: Reveni, ut illum persequar qui 

me fugit. 
Ter Adelph. 653 sq. : Is venit ut secum avehat. 

virginem ut secum avehat. 

Pl. Bacch. 369 sq.: quippe quo nemo advenit, 
Nisi quem spes rdiquere omnes, esse ut frugi possiet. 
„nisi. . . omnes u eandem habet vim quam „nisi cui nullae 
spes reliquae sunt." 
Rud. 611 sq. : Nunc quam ad rem dicam hoc adtinere 

somnium, 
Numquam hodie quivi ad coniecturam evadere. 
Daemoni sententiam secundariam eloquenti dictio 
aliqua praesentem ignorantiam significans ante oculos 

est. Itaque „numquam evadere u aequale est „mihi 

conicienti nondum liquet. u 

Capt. 493 sq. : Qui concilium iniere, quo nos victu et 

vita prohibeant, 

Is diem dicam 

Esse nunc adulescentibus consilium maxime parasiti 
interest. 

Curc. 371 sq. : subduxi ratiunculam, 

Quantum aeris mihi sit quantumque alieni siet. 
Sensus est hoc loco „ratiuncula scio u . 
Amph. 177 sq.: Rui hodie fuerim liber, 

Eum nunc potivit pater servitutis. 
Mercurius praesentem servitutis condicionem con- 
queritur, quare salva sententia pro „eum . . . servitutis u 
dici potest „Ego nunc sum servos patris u . 
Pers. 621: Servitus mea mi interdixit ne quid mirer 

meum malum. 
Sensus est „servitus mea prohibet. u 
Ter. Heaut. 848 sq.: Jamne oblitus es, 

Inter nos quid sit dictum de fallacia? 
Adelph. 54: Ea ne me cdet, consuefeci filium. 
„Consuefeci filium u idem est atque „filio mos est u . 
Adelph. 476 sq.: Ille bonus vir nobis psaltriam, 

si dis placet, 
Paravit, quicum vivai. 
Hegionem quomodo praesenti res se habeat, exponere 

elucet e verbis antecedentibus „mensis decumus est u et 
e sequentibus „illam deserit". 
Eun. 544 : Nunc mihi hoc negoti ceteri dedere, ut illam 

quaeram. 
Sententia est „hoc negoti a ceteris mihi est", quocum 
loco congruunt 

Pl. Epid. 357 sqq.: Nunc cautorem 

Dedit mi ad hanc rem Apoecidem . . . 
Qui recte caveat. 
Ter. Phorm. 602: Au quia quos fallam pro uno duo 

sunt mihi dati? 
Post perfectum passivi eadem saepissime consecutio 
temporum est quae post adiectivum cum praesenti verbi 
auxiliarii „esse u coniunctum valet. l ) 
Pl. Trucul. 776: Prope modum expertae estis, quam 

ego sim mitis . . . 
Merc. 344: Neque is quom roget, quid loquar, 

cogitatumst. 
Poen. 774 sq. : Compositast fallacia, 

Ut eo me privent atque inter se dividant. 
Ter. Andr. 892 : Adducti qui illam hinc civem dicant. 
Eun. 286 sq. : num nam hic relictu's custos, 
Nequis forte internuntius clam a milite ad 

istam curset? 
Phorm. 647 : inventast quae dotem petat. 

§ 5. 
Sunt loci quorum tempora illa temporis quo quis 
loquitur ratione habita explicarinonpossemihivideantur. 
Pl. Asin. 442 sq. : Aibat reddere quom extemplo red- 

ditum esset: 
Nam retineri, ut quod sit sibi operis locatum efficeret. 
Is enim qui loquitur id tempus in quod „aibat cadit 



') Cfr. Holtzii syntaxis priscorum scriptorum latin. II, p. 91, 
a4 Merc. 344 (II, 3, 10). 

cogitatione tenet, quoniam sententia finalis ,,ut efficeret" 
ad illud tempus praeteritum refertur et pronomine re- 
flexivo „sibi" enuntiatum effingitur sententia subiecti 
huius enuntiati finalis. Atqui cum tempori praeterito, 
quod „efficeret" significat, locatio antecesserit, plus- 
quamperfecti coniunctivus exspectatur, ut 

Bacch. 788 : Orabat quod istic esset scriptum ut fieret. 
Atque quominus librarium peccasse putemus, cum om- 
nium codicum consensio tum praecipue similes loci ubi 
perfectum pro plusquamperfecto positum est (cfr. versum 
post hos tractatum), impediunt. Hoc tempus ita inter- 
pretor, ut perfectum, quod actionem significat ante 
loquentis tempus factam, hac ad loquentis 
tempus relatione obscurata omnino actio- 
nem ante id tempus quod qui verbafacit 
mente tenet factam in enuntiatis pendentibus 
sermonis cotidiani exprimere posse contendam. Itaque 
hoc perfectum naturam plusquamperfecti attingit sicut 
in vernacula lingua. 1 ) Quod confirmari mihi videtur 
imprimis hoc loco : 

Amph. 745 sq. : Quippe qui ex te audivi, ut urbem 

maxumam 
Expugnavisses regemque Pterelam tute 

occideris. 
Quos versus Brixius 2 ) illis adnumerat, in quibus 
poeta metro cesserit. At ut hanc difficultatem metricam 
evitaret, quid est cur poeta „expugnaveris u non scripserit. 
Metrum obstitisse nemo erit qui dicat. Neque sententia 
prohiberi potuit, ne perfectum „audivi", sicut „narravit" 
antecedentis versus, pro perfecto praesentiae haberet. 
Quodautem Wetzelius 3 ) plusquamperfectum positum esse 



') Exompli causa : \6) fragte, ob cr tfjn gefefjen Ija&e sive . . , 

gefefjen Ij&tte. 
*) in comment. Mil. gl. adv. 131. 
8 ) 1. c. p. 12 sq., n. 3. 

contendit „quoniam expugnatio antecesserit actioni prae- 
teritae occidendi", vehementer errat, quia ut versibus 
252 — 260 apparet, urbs expugnata est postquam rex 
erat interfectus. Atque ne quis menti Alcumenae alium 
rerum gestarum ordinem obversari dicat: poeta Alcu- 
menam verum accurate dicentem faciat necesse est, 
quoniam ipsa eius scientia admirationem Amphitruonis 
augeri vult. Itaque nihil aliud nisi duo illa facinora 
sine ulla temporis distinctione memorat Alcumena. Cum 
igitur Plautus plusquamperfecto eodem modo atque per- 
fecto actionem tempore audiendi praeteritam significet, 
eum vero sibi ipsum metricam difficultatem parasse ab- 
surdum sit, per sermonem cotidianum licitum esse con- 
cludo pro coniunctivo plusquamperfecti coniunctivum 
perfecti ponere. Cuius rei tertium ex Plauto exemplum 
afferam in § 9, B/J, Epid. 414. 

Apud Terentium unus huc attinens locus invenitur 
Andr. 967 sq. : More hominum evenit, ut quod sim 1 ) 

nanctus maii 
Prius rescisceres tu quam ego illut quod tibi evenit 

boni. 



In quorundam versuum tempore interpretando ad 
Lorenzium et Brixium metri causa praesens pro imper- 
fecto adhiberi dicentes me applico. Qua in ratione 
maxime me movet, quod praesentis forma iambica vel 
cretica in senariis locum tenet ultimi pedis. 
Cist. I, 3, 20 (166) sq. : observavit servos, .... 

Quo attt quas in aedis haec puellam deferat. 
Mil. gl. 131 sq. : Dedi mercatori quoidam, qui ad illum 

deferat, 
Ut is huc veniret. 



r ) Haec forma omnibus libris stabilitur, ut Flekeiseni coniectura 
„sum'* mihi non probetur. Cfr. Rothe. p. 8. 

Rothius multis de hoc loco disputans (p. 25 sqq.) 
„deferat u , quod 4 libero iudicio et arbitrio' pro „detulerit" 
positura sit, usurpare poetam, quo re vera a mercatore 
tabellas esse delatas indicetur, putat (p. 31), Sed cur 
Plautus indicativum perfecti, quo manifestius nulla verbi 
forma illam sententiam expressisset et quamquam „de- 
tulit" aptissimum erat ad metrum, neglexit? An quia, 
ut Rothius (p. 33) coniunctivum interpretatur (qui = et 
tali qui), significare vult qualis fuerit mercator? Quod 
tam levis momenti est, ut poetam, quo maior esset sen- 
tentiae perspicuitas atque facilior metri constructio, 
indicativum praelaturum fuisse persuasum habeam. Quae 
ratio me quidem cogit, ut consilium actionis primarii 
contineri enuntiato relativo credam. Atque cum actio 
deferendi in praeterito sit, praesentis coniunctivi pro 
imperfecto positi nihil aliud est causa nisi metri ne- 
cessitas. In sequentibus autem verbis: 
Is non sprevit nuntium. 
Nam et venit 

Palaestrionem id quod longe maxime refert distincte 
commemorare consentaneum est, praesertim cum verbis 
„non sprevit nuntium" mercatorem perfecisse mandatum 
satis significetur. Non igitur praesentis coniunctivo, ut 
putavit Rothius, sed verbis sequentibus indicatur re 
vera delatas esse litteras. 

Omnino vero in narratione cum imperfecto et perfecto 
enuntiati regentis coniunctivum praesentis historici 
a Plauto et Terentio e sermonis usu conexum esse 
nego. In omnibus enim exemplis a Rothio allatis prae- 
sentia aut propriam habere vim contendo 1 ) aut metro 



*) Cfr. de Ter. Eun. 261 § 9A, y, 2; de Eun. 517 § 6. II, A. 
Sed Cist. II, 3, 25 sq. (402): 

Anus amplexa est genua plorans, obsecrans 

Ne deserat se. 
scrupulum inicere potest, quia „desereret ; ' metro non repugnaret. 

coactum poetam ea scripsisse. Unum locum se repperisse 
putat, ubi salvo metro post perfectum poni potuerit im- 
perfectum usitatius: 
Ennii ann. 252 sqq. (ed. Vahlen): 

multa tenens antiqua sepulta, vetustas 
Quem fecit mores veteresque novosque tenentem, 
Multorum veterum leges divumque hominumque; 
Prudenter qui dicta loquive tacereve possit: 
Hunc inter pugnas Servilius sic compellat. 
At, ut „posset" in parte librorum tradi omittam, 
praesens suo est loco, sive qui enuntiatum „prudenter 

.... possit" cum sententia „quem fecit hominumque" 

coniungunt sive eodem modo atque hanc ab enuntiato 
primario „hunc . . . compellat" pendere existimant: Enun- 

tiati „prudenter possit" tempus, quomodocumque se 

res habet, cum tempore enuntiati primarii „hunc 

compellat" congruit. Atque una cum hac sententia illa 
quoque repraesentatur. 

§6. 

Praesens quod dicitur historicum hoc demum 
loco tractandum mihi proposui, quia in eo tempus prae- 
sens cum perfecto commixtum est. Qua forma is qui 
verba facit praeteritam actionem ita narrat, quasi suo 
ipsius tempore atque se spectante vel agente fiat. 

Itaque sententia quae accedit secundaria aut una 
cum actione primaria ad loquentis tempus aut reprae- 
sentatione omissa ad praeteritum, verum actionis tempus, 
revocari potest. 

I. Apud Plautum cum praesenti historico longe 
plerumque coniunctivus praesentis et perfecti 
coniungitur. Testis est hic numerus exemplorum: 



Meo quidem iudicio praesentis coniunctivus eo ponitur, quod 
participiis praesentis efficitur repraesentatio ut eadem sit sen- 
tentia ac si .,plorat, obsecrat" dicatur. 

A. Praesens sequitur yel perfectum. 

205: Telebois iubet sententiam ut dicant 

suam. 
240: Animam omittunt priusquam loco de- 
Amph. J migrent. 

1069: accurro, ut sciscam quid velit. 
1093: Invocat deos immortalis, ut sibi auxi- 

lium ferant. 
510 sq. : Rogo Philocratem ex Alide 
Capt. Ecquis hominum noverit. 

513 : orat obsecratque eum sibi videre ut liceat. 
330: argenti rogo uti faciat copiam. 
361 sq. : Deduco pedes de lecto clam, ne 
Curc. miles sentiat. 

Rogant me servi quo eam. 
Cfr. 339, 340 sq., 3^5. 
Mil. gl. 116: Inscendo, ut eam rem Naupactum ad 

erum nuntiem. 
Most. 1049 : Capio consilium, ut senatum congerronum 

convocem. 
Rud. 605: Ago cum illa, ne quid noceat meis popu- 

laribus. 
Stich. 366 sq. : Dum percontor portitores, ecquae navis 

venerit. 
Ex Asia : conspicatus sum 

B* Imperfecti coniunctivus legitur: 
Bacch. 290 sq. : quoniam sentio 

Quae res gereretur, navem 

Bacch. 301 sq.: Auferimus aurum omne illim illis 

praesentibus 
Palam atque aperte, ut illi id factum sciscerent. 

Merc. 90 sqq. : Servom una mittit, 

quasi uti mihi foret 

Custos. 

Amph. 225 sq. : Convenit 

Urbem, agrum, aras, focos, seque uti 
dederent. 
II. Apud Terentium autem totidem fere loci 
nbi coniunctivus imperfecti sequitur praesens historicum 
inveniuntur quot quibus praesentis coniunctivus. 
Nonnulla utriusque generis exempla afferam: 

A. Andr. 355: percurro ad fornm, utdicamhaec tibi. 
Eun. 578 : Edicit ne vir quisquam ad eam adeat. 
Phorm. 93: Rogamus quid sit. 

Eun. 517: Ubi friget, huc evasit, quam pridem 

pater 
Mihi et mater mortui essent. dico 

iam diu. 
Rus Sunii ecquod habeam et quam 
longe a mari. 
Repraesentatio, quae verbo „dico" fit, cogitatione 
praeteriti (evasit) excidente ad sententiam secundariam 
„rus. . . mari" vim habet. 1 ) 

B. Eun. 581 sq. : paucae, quae circum illam essent, 

manent. 

Novidae puellae. 
Heaut. 651 sq. : Detraho et eum dico ut una cum 

puejla exponeret, 
Si moreretur, ne expers partis esset de 
nostris bonis. 



*) Ad verba interiecta, non ad enuntiatum primarium sententia 
secundaria applicatur 
Eun. 570 sqq. ; summonuit me Parmeno 

Ibi servos, quod ego arripui, Ant.: Quid id est? 
Ch.: .... Ut vestem cum eo mutem et . . . iubeam . . . 
Deinde ad tempus verbi regentis „sunimonuit*' reditur: 
Ant.: Quid ex ea re tandem ut caperes commodi ? 
Ch. : Eogas ? vidcrem . . . 

Post praesens historicum cum particula „dum u con- 
iunctum Terentius adhibet imperfecti coniunctivum : 
Heaut. 491 sq.: 

Somnum hercle ego hac nocte oculis non vidi meis, 
Dum id quaero, tibi qui filium restituerem. 
Adelph. 868: heia autem, dum studeo illis ut quam 

plurimum 
Facerem, contrivi 

§7. 

In enuntiatis secundariis cum coniunctivo con- 
struendis quae cum irrealibus sententiis ad prae- 
sens tempus pertinentibus cohaerent, imperfecto 
regente imperfecti coniunctivus ponitur, nisi actiones 
eorum re vera fieri cogitatur. 
Pl. Asin. 674 sq.: si hoc meum esset, hodie 
Numquam me orares quin darern. 
Bacch. 554 sq.: Nam ni ita esset, tecum orarem 
ut ei quod posses mali 
Facere faceres. 
Ter. Andr. 606: Utinam mihi esset aliquid hic, quo 
nunc me praecipitem darem. 
Eun. 91 sqq.: utinam esset mihi 

Pars aequa amoris tecum ac pariter fieret, 
Ut aut hoc tibi doleret itidem ut mihi dolet 
Aut ego istuc abs te factum mhili penderem! 
Hec. 756 sq.: Faciam, quod pol, si esset alia ex 
hoc quaestu, haud faceret, scio, 
Ut de tali causa nuptae mulieri se ostenderet. 
In versibus autem Pseud. 3 sqq.: 

Si ex te tacente fieri possem certior, 
Ere, quae miseriae te tam misere macerent, 
Duorum labori ego hominum parsissem lubens. 
praesentis coniunctivus usurpatur, quia servus veram 

sollicitudinem eri videt. Rerum de veritate is qui lo- 
quitur cogitat in versibus quoque Ter. Heaut. prol. 7 sqq. : 
nunc qui scripserit 
Et cuia Graeca sit, ni partem maximam. 
Existimarem scire vestrum, id dieerem. 
Apud Plautum in condicionalibus enuntiatis 
irrealibus interdum praesentis coniunctivus pro im- 
perfecti invenitur, quem usum maxime probabiliter trac- 
tavit P. Langen. 1 ) Atque si ad eiusmodi praesens 
enuntiatum secundarium coniunctivum postulans accedit, 
praesentis aut imperfecti coniunctivus adhibetur. 
Aulul. 523: Conpellarem ego illum, ni metuam 

ne desinat. 
Poen. 1251 sq. : primum si id fleri possit 

Ne indigna indignis dei darent, id ego evenisset 

vellem. 
Facile „poss#" pro „possrf" librariorum neglegentia 
scriptum esse putaveris. Quod crederem, nisi et omnes 
alii codices et Ambrosianus (A) ut maxime videtur 
„possit a praeberent atque alibi essent loci, ubi eodem 
modo post praesens sequeretur imperfectum. 2 ) 

Recte Spengelius coniunctivum praesentis interpre- 
tari.mihi videtur Adelph. 316 sq. : 

Sublimem medium arriperem et capite pronum 

in terram statuerem, 
Ut cerebro dispergat viam. 
Toto enim loco cogitata effingere et irrealia poetae 
licuit et talia quae, cum familia servo obviam dari 
posset, effici possent. Itaque, prout metrum postulat, 
praesentis coniunctivo (in versibus 313, 317) et imper- 
fecti (in w. 314—316, 318 sq.) utitur. 



J ) «ettrage jur ftrtttf unb (Srttorung be$ ^loutuS, p. 52 sq. 
*) Cfr. I. Rothheimer, de enuntiatis condicionalibus Plautinis, 
diss. a. 187G, p. 47 sqq. 

Duo attulit exempla ex Lucretii libro I: 356, 645. 

§8. 
Si sententia priraaria futurae actionis significatio 
continetur, in enuntiato secundario coniunctivum postu- 
lanti praesens vel perfectum nsurpatnr. Is enim qui 
loquitur ex ftituro primarii tempore iudicat eoque actio- 
nem secundarii eodem quo primarii tempore fieri expri- 
mit praesenti, eam autem antecessisse perfecto. Neque 
ullo loco ab hoc usu disceditur. Quem ad iliustrandum 
e magno exemplorum numero nonnulla oculis legentium 
subiciam : 

A. Futurum sequitur 
a. praesentis coniunctivus : 
Pl. Aulul. 802 : Ibo intro, ut quid huius verum sit sciam. 
Curc. 45: Minus formidabo ne excidat. 
Truc. 708: Nunc speculabor quid ibi agatur, quis 

eat intro... 
Men. 518 sq. : Numquam edepol quisquam me ex- 

orabit quin tuae. 
Uxori rem omnem iam, ut siet gesta, eloquar. 
Ter. Andr. 313 : impetrabo, ut aliquot saltem nuptiis 

prodat dies. 
Heaut. 567 sq.: De istoc, cum usus venerit, 

Videbimus quid opus sit. 
Phorm. 313: Amicos advocabo, ad hanc rem qui 

adsient. 
/9. perfecti coniunctivus. 
Epid. 371 sq. : Iam ego parabo 

Aliquam dolosam fidicinam, nummo conducta 

quae sit. 
B. Futurum II. (praeteritum futuri) eadem sequuntur 

tempora. 
Pl. Aulul. 204 sq. : ubi mentionem ego fecero de filia 
Mi ut despondeat, — 
Men. 270 sq. : Id utrumque, argentum quando habebo, 

cavero, 
Ne tu delinquas neve ego irascar tibi. 

Pers. 135 sq.: Immo alium adlegavero, 

Qui vendat, qui esse se peregrinum praedicet. 
Ter. Andr. 381 sq. : dictum ac factum invenerit 

Aliquam causam, quam obrem eiciat oppido. 
Heaut 108 : Ego quod me in te sit facere dignum 

invenero. 



Investiganti quae sit convenientia temporum in iis 
enuntiatis quae reguntur infinitivis, inter perfecti in- 
flnitivum et praesentis ac futuri est discernendum. Nam 
cum infinitivum perfecti eadem quae ipsum perfectum 
tempora plerumque quidem sequantur, praesentis et 
fiituri infinitivus modo praesentis modo praeteriti vim 
habet. 

Infinitivum enim praesentis eodem quo actio verbi 
infinitivum regentis tempore aliquid fieri, infinitivum 
futuri actioni verbi regentis aliam esse successuram 
significare constat. Itaque utriusque infinitivi tempus 
cum tempore verbi regentis artissime cohaeret eoque 
definitur, qua ex re efficitur, ut cum huius verbi tempore 
tempus enuntiati secundarii concordare necesse sit. 

Quam legem apud Plautum et Terentium valere 
exemplis confirmabo. 

A. Atque primum quidem talia exempla afferam, 
in quibus enuntiatum secundarium cum praesentis 
infinitivo coniunctum sit 

a. A praesenti pendet infinitivus: 
Pl. Asin. 149 sq. : ne id quidem me dignum esse 

existumat 
Quem adeat, quem conloquatur quoique irato 

supplicet? 
Mil. gl. 72 : Videtur tempus esse, ut eamus ad forum. 
Stich. 419 sq. : scio scire te 

Quam multas tecum miserias mulcaverim. 

Stich. 253 sqq. : Gelas.: Qnid igitur rae volt? 

Ooc: Tritici modios decem 
Rogare opinor. 6?eZas. : Mene, ut ab sese j>efow ? 
Croc: Immo ut tu a vobis mutuora nobis dares. 

Enuntiata „ut . . petam" et „ut . . dares" ex sententia 
mente addenda „rogare volt" suspensa sunt. „Dares" 
quamquam omnes libri cum Ambrosiano hanc lectionem 
tradunt, pro praesentium formis „duis" sive „dates" 
irrepsisse Bothius, Ritschelius, Fleckeisenus, Seyffertus 
suspicati sunt. Sed tantum abest ut hanc suspicionem 
probem, ut illis coniecturis ludibriosum quasi colorem 
detergeri existimem. Nam ancilla imperfecti coniunctivo 
significare mihi videtur, Gelasimum, istum pauperculum 
parasitum, cum ipse nihil habeat, quo famem depellat, 
illos tritici modios numquam daturum esse. Sententia igi- 
tur perfecta haec est: „Immo rogare volt, ut tua vobis 
mutuom nobis dares si quid haberesl" Itaque recte 
Goetzium in novissima sua Ritschelianae editionis re- 
cognitione ad codicum scripturam rediisse arbitror. 
Cfr. § 1, 3. 
Ter. Andr. 307 sq. : Quanto satiust te id dare operam 
qui istum amorem . . amoveas, 
Quam id loqui, quo magis libido frustra in- 

cendatur tua. 
Eun. 1010: Non possum satis narrare, quos ludos 

praebueris intus. 

/9. Infinitivus praesentis coniungitur cum futuro. 
Pl. Amph. 1015 : Nunc domura ibo atque . . . pergam 

exquirere, 
Quis fuerit quera propter . . . 
Ter. Andr. 196 sq. : Si sensero hodie quicquam in his 

te nuptiis 
Fallaciae conari, quo fiant minus, 

V. Verbi regentis actio est praeteriti temporis. 
1. imperfecti. 
Pl. Pseud. 492 sq. : Quia nolebam ex me morem pro- 

gigni malum 
Erum ut suum servos criminaret aput erum. 
Trin. 212 sqq. : Omnis mortalis hunc aiebant Calliclem 
Indignum civitate ac sese vivere, 
Bonis qui hunc adulescentem evortisset suis. 
Ter. Phorm. 89 sq.: hic solebamus fere 

Plerumque eam opperiri, dum inde iret domum. 
Phorm. 596 sq. : Dis gratias agebat, tempus sibi dari, 

% Ubi Phaedriae . . . ostenderet 

Eun. 930 sqq. : It verost quod ego mihi puto pal- 

marium 
Me repperisse quomodo adulescentulus 
Meretricum ingenia et mores posset noscere 
Mature ut cum cognorit perpetuo oderit. 
Cfr. de „oderit" § 3 et § 9, A. y 2 

2. perfecti. 

Pl. Amph. 880 sq. : Mercurium iussi me continuo con- 

sequi, 
Siquid vellem imperare. 
Aulul. 371 sq.: Volui animum tandem confirmare 

hodie meum, 
Ut bene me haberem filiai nuptiis. 
Ter. Eun. 870 sq. : studui tradere, 

Ut solidum parerem hoc mi beneficium, 

Chaerea. 
Andr. 660 sq.: numquam destitit. 

Instare, ut dicerem me ducturum patri. 

Pl. Bacch. 1082 sq. : Ego dare me meo gnato institui, 

ut animo obsequium sumere possit. 

„Institui" perfectum praesentiae est et idem atque 

„mihi consilium est u . Cum igitur „dare me . . ." ad 

praesens consiiium referatur, praesentis coniunctivus 
cum infinitivo conectitur. Eadem est ratio 
Ter. Heaut. 147 sq. : Decrevi tantisper me minus iniuriae, 
Chremes, meo gnato facere, dum fiam miser. 
„Decrevi 4; dictum est ut „in ea sententia sum." 
Inflnitivus autem praesentis perfecto „memini" sub- 
iectus non ad praesentem huius perfecti eventum refertur, 
sed cum praeterita quae est in perfecto actione 1 ) con- 
iunctus tum simul aliquid esse factum vel fuisse signi- 
ficat. Itaque enuntiata quoque secundaria infinitivo ad- 
iuncta ad praeteritum illius actionis tempus revocari 
consentaneum est: 
Pl. Pers. 118 sq. : Memini... 

Et te me orare et mihi non esse quod darem. 
Ter. Heaut. 626 sq. : Meministin me esse gravidam 
et mihi te inaxumo opere edicere 
Si puellam parerem, nolle tolli? 

Tempora praeterita, ut supra (§ 3) expositum est, sequi 
potest praesentis coniunctivus in iis enuntiatis quorum 
sententiae etiam dicentis tempore valent. Atque ita 
interpretor tempus hisce in versibus: 
Pl. Bacch. 575 sq.: Nunc me ire iussit ad eam et 

percontarier, 
Utrum aurum reddat anne eat secum semul. 
Men. 453 sq.: Non ad eam rem hercle otiosos 

homines decuit deligi, 
Qui nisi adsint quom citentur, census 

capiant ilico? 
Mil. gl. 971 sq.: Nunc te orare atque obsecrare 

iussit, ut tui copiam 
Sibi potestatemque facias. 



% ) Cfr. Haase ad Beisigii „#orlefungen fl&er latetmfdje <&pxafy 
ttnffenfrf)aft", not. 454. 

Pseudol. 597 sq.: ita erus meus mihi miles dixit, 
Septumas esse a porta aedis, ubi illic habitet *) 

quoi 

Ter. Andr. 687 : Orare iussit, si se ames, era, iam ut 

ad sese venias. 
Eun. 262 sqq. : sectari iussi, 

Si potis est, tanquam philosophorum habent 

disciplinae ex ipsis 
Vocabula, parasiti ita ut Gnathonici vocentur. 
Phorm. prol. 6 sqq. : Quia nusquam insanum scripsit.. . 

orare ut subveniat sibi. 

Luscii fabula, in qua hoc agebatur, tum exstabat. 

Hec. 345 : Tum filius tuos intro iit videre, ut venit, 

quid agat. 
In versibus Pl. Amph. 1122 sq. : 

Is se dixit cum Alcumena clam consuetum 

cubitibus 
Eumque filium suom esse, qui illos anguis 

vicerit. 
ut verbis „dum haec aguntur" versus 1120. apparet, 
inter vincendum Jovem dixisse primo quidem cogi- 
tatur. In versu autem 1123 hac cogitatione omissa ex 
praesenti tempore ad quod infinitivus „esse" spectat 
dicitur. Quae ad praesens relatio nisi in mente narrantis 
fieret quid est quod „vinceret" positum non sit? Im- 
perfectum enim neque a metro neque, ut modo demon- 
stravi, a sententia alienum esset. 

3. plusquampexfecti. 

Pl. Curc. 425 sq. : Quod istic scriptumst, id te orare 

iusserat 
Profecto ut faceres, suam si velles gratiam. 



*) Sic Bitschelius Fleckeisenus Goetzius pro codicum „habitat i; 
scripserunt. 

[Fleckeisenus „scriptumst" ex „scriptum esset" corrup- 
tum esse ratus in textum hoc recepit. Quae coniectura 
quamobrem sit necessaria non intellego, cum a sermone 
cotidiano non abhorreat hanc sententiam ut suam pro- 
nuntiare Curculionem. Quod probatur versibus 
Pl. Bacch. 953 sqq. : Ilio tria fuisse audivi fata, quae 

illi forent exitio: 
Signum ex arce si periisset : alterum etiamstf 

Troili mors: 
Tertium quom portae Phrygiae limen superum 

scinderetur. 
ubi eodem modo qui loquitur id quod ex alio audivit 
tamquam suam pronuntiat sententiam (etiam(e)sl).] 
Trin. 119— 122 : 

Ei rei operam dare te fuerat aliquanto aequius, 
Si qui probiorem facere posses, non nti 
In eandem tute accederes infamiam 
Malumque ut eius cum tuo misceres malo. 
Ter. Eun. 699: quis esset umquam audieram dicier. 

4. praesentis historici. 
Pl. Asin. 343 sq. : Verum in tonstrina ut sedebam, 

me infit percontarier. 
Ecquem filium Stratonis noverim Demaenetum. 

Cist. I, 3, 35 (181) sq. : 

Iubet iilum eundem persequi, si qua queat 
Reperire, quae sustulerit. 
Rud. 601 sq. : Videtur ad me simia adgredirier, 
Rogare scalas ut darem utendas sibi. 
Trin. 14: Quoniara ei, qui me aleret, nil video esse 

relicui. 
Cfr. Aulul. 318 sq., Capt. 365 sqq., Men. 524 sqq., 
Merc. 240. 
Ter. Hec. 115 sq. : Amabat, ut cura maxime, tum 

Pamphilus, 

Cum pater uxorem ut ducat orare occipit. 
Conf. Hec. 126 sq. 
Heaut, 304 sq. : Ubi dicimus redisse te et rogare uti 
Veniret ad te, 

B. Eadem ratione tempus sententiae secundariae 
quae futuri infinitivo regitur ad verbi infinitivum 
regentis tempus accommodatur. 

Atque in iis enuntiatis compositis quorum et pri- 
mariae et secundariae sententiae in recta oratione fiituri 
indicativum habent, si ita pendent ut primaria enuntiata 
infinitivis sint exprimenda, in enuntiatis secundariis post 
praesens verbi regentis pro futuro primo coniunctivus 
praesentis, pro futuro secundo coniunctivus perfecti ad- 
hibetur, post praeteritum autem coniunctivus imperfecti 
et plusquamperfecti. 

a. Infinitivus pendet apraesenti. 
Pl. Mil. gl. 1414 sq.: 

Iuro per Iovem et Mavortem, me nociturum nemini 

Quod ego hic hodie vapularim. 

Asin. 528 sq. : An te id exspectare oportet, si quis 

promittat tibi 
Te facturum divitem si moriatur mater sua? 
Versum alterum in libris, in quibus „moritur" est, una 
syllaba carentem ed. Aldina additamento „esse' ; post 
„divitem" supplet. Qua facilior et etiam necessaria, 
quia pronomen reflexivum „sua" sententiam significat 
subiecti enuntiati regentis ideoque coniunctivus usur- 
pandus erat, illa emendatio est Pyladis, quem recen- 
tiores editores secuti sunt. 
Asin. 612: Nam quid me facturam putas, si istuc 

quod dicis faxis? 
Ter. Hec. 398 sq. : scio nemini aliter suspectum fore, 
Quin, quod veri similest, ex te recte eum natuui 

putent. 

Hec. 261 sq. : Neque adeo clam me est, quam esse 
eum graviter laturum credam, 
Hoc si rescierit. 
Adelph 382 sq. : Utrum studione id sibi habet an 

laudi putat 
Fore, si perdiderit gnatum? 
£. Enuntiati regentis actio in praeteritum cadit. 
Pl. Amph. frgm. V: Quid minitabas te facturum si 

istas pepulissem foras? 
Asin. 363 sq. : Mihi tibique interminatust nos fu- 

turos ulmeos, 

Ni hodie Argyrippo viginti essent argenti minae. 

Curc. 667 sqq. : Quia enim ille ita repromisit mihi 

Si quisquam hanc liberali adseruisset manu, 

Sine controversia omne argentum reddere. 

Praesentis infinitivus pro futuri, ut Pseud. 778, 1118; 

ilerc. 422, Ter. Andr. 613, celeriter atque certo factum 

iri indicat. 

Bacch. 1028 sqq. : Ego iusiurandum verbis conceptis 

dedi, 
Daturum id me hodie mulieri ante vesperum, 
Priusquam a me abiret. 
Cfr. Curc. 709: Amph. 946 sqq.; Rud. 405; Cas. II, 
5, 15 (302) sq. 
Amph. 205 sqq.: 

Telebois iubet sententiam ut dicant suam : 
Si sine vi et sine bello velint rapta . . . tradere 
Si quae asportassentrafofera^: seexercitum... 
Reducturum . . . ^ 
Hoc loco duplici praesentis historici natura duplex effi- 
citur consecutio temporum. 
Ter. Hec. 586 sq.: Ego rus abituram hinc cum tuo 
me esse certo decrevi patre 
Ne mea praesentia obstet neu causa . . . restet . . . 
„Decrevi" est perfectum logicum eiusque sensus „con- 
silium est mihi.- 4 



Digitized by 



Google 



44 

Non ad verbi regentis tenipus, sed ad eius qui loquitur 
quia sententia secundaria praesenti quoque tempore valet 
revocatur enuntiatum secundarium: 
Bacch. 856 : Dixin tibi ego illum te inventurum qualis 

sit? 
Merc. 422 : Dixit se redhibere, si non placeat. 
Offendit autem coniunctivus perfecti 
Epid. 414 sqq. : Te pro filio 

Facturum dixit rem esse divinam domi, 
Quia Thebis salvos redierit. 
ubi plusquamperfectum „rediisset" exspectatur. Numerum 
versus respicientem Plautum posuisse perfecti formam 
censeo. Sedtamen hac causa ita tantum moveri potuit, 
si ex perfecto et plusquamperfecto illud eligere per usum 
licebat, quoniam „rediiset u quoque forma metro respon- 
debat. Itaque perfectum explicandum esse credo ea 
ratione quam proposui in § 5. 1 ) 

C Ea enuntiata secundaria coniunctivum postu- 
lantia, quae ab infinitivo perfecti suspensa sunt, 
in duo genera sunt distribuenda: alia est convenientia 
temporum, si praesenti vel futuro regitur infini- 
tivus perfecti, alia, si verbi regentis actio est prae- 
teriti temporis. 

I. Praesenti vel futwro regente in enuntiatis secun- 
dariis infinitivo perfecti subiectis ea tempora adhibentur, 
quae etiam recta oratione ponuntur. 2 ) 

a. Cum infinitivo perfecti historici coniungitur 
1. praesens. 
Pl. Aulul. 743: At ego deos credo voluisse, ut apud 

me te in nervo enicem. 
Praesens hoc loco explicandum est eodem modo quo 
in § 3. 

*) Metri necessitatem fuisse arbitror causam perfecti pro plus- 

quamperfecto positi Ter. Heaut. 279 sq.; Pl. Merc. 61. 
*) Cfr. Kuehner, H, § 181, 5, pag. 783. 

2. perfectum. 
PL.MiL gl. 1167: (Dicas) Hinc senem abs te abisse, 

postquam feceris divortium. 
Rud. 401: At ego etiam (sc. scio) qui speraverint 

spem decepisse multos 
Stich. 555: Videlicet parcum fuisse illum senem, 

qui id dixerib. 
Stich. 557 sq. : Videlicet inaequom fuisse illum adu- 

lescentem qui ilico, 

Ubi ille poscit, denegarit 

Ter. Phorm. 722 sq.: (dicat) quantum is voluerit, 
Datum esse dotis. 
Phorm. 875 sq. : sed me censen potuisse omnia 

Intellegere extra ostium, intus quae inter 
seve ipsi egerint? 
Andr. 664: Nisi mihi deos satis scio fuisse iratos 

qui auscuUaverim. 
PL Asin. 913: mandata dicam (fut.) facta ut voluerit. 
3. imperfectum et plusquamperfectum. 
Pl. Aulul. 470 sq. : Credo edepol ego illi mercedem gallo 

pollicitos coquos, 
Si id palam fecisset. 
Epid. 508, sq.: Stratippoclem aiunt, Periphanai filium, 

Absentem curavisse ut fieret libera. 
Gapt. 253 : Edepol tibi ne in quaestione essemus cautum 

intellego. 
Ter. Andr. 699 sq. : Si poterit fieri, ut ne pater per me 

stetisse credat, 
Quominus haec fierent nuptiae, volo. 
Eun. 930 sqq.: It verost quod ego mihi puto pal- 

marium 
Me repperisse, quo modo adulescentulus 
Meretricum ingenia et mores posset noscere. 
Heaut. 816 sq. : Nemeistucextepriusaudissegaudeo, 
Quam argentum haberes 

Hec. 434 sq. : vovisse hunc dicam, si salvos domum 

Redisset umquam, ut me ambulando rumperet' 

Pl. Capt. 684 sqq.: At erit mi hoc factum mortuo 

memorabile 

Meumque potius me caput periculo 
Praeoptavisse quam is periret ponere. 
Mil. gl. 800 sq. : a tua mi uxore dicam delatum et 

datum, 
Ut sese ad eum conciliarem. 

(i. Infinitivus est inf. perfecti logici. 
Pl. Epid. 580: Nego eam me novisse, quae sit. 

Trin. 953 : Qui quidem non novisse possim, quicum 

aetatem exegerim. 
Bacch. 864: Faxo se haud dicat nactam, quem 

derideat 
Sententia praevalere mihi videtur ,,habere me eum..." 
Merc. 253 sq.: nisi capram illam suspicor 

Iam me invenisse quae sit aut quid voluerit. 
Ter. Andr. 407 sq.: Orationem sperat invenisse se 
Qui differat te. 
Non alia est temporum consecutio, si sententia 
regens perfecto praesentiae exprimitur: 

Capt. 248 : Atque ut qui fueris et qui nunc sis memi- 

nisse ut memineris. 
Infinitivus „nieminisse" non alium atque „meminerit" 
sensum continet, qua iteratione ut diligenter atque per- 
petuo TyndaruS memor ist graviter monetur. 
Poen. 557 sqq. : non meminisse nos.ratu's, 

Quomodo trecentos Philippos Collabisco vi- 

lico 
Dederis, quo . . . . ? . 
„Ratu's" usurpatur ita ut „(ratione adhibita) in ea sen- 
tentia es." 

II. Si verbum regens significat actionem praeteritam, 

imperfectum tantum et plusquamperfectum in enuntiatis 

secundariis cum inf. perfecti coniunctis ponuntur. Atque 

testis est 

Pl. Merc. 67 sq. : atque extemplo inde, ut spectavisset 

peplum, 
Rus rusum confestim exigi solitum a patre. 
Merc. 73 sqq. : Postquam recesset vita patrio cor- 

pore, 
Agrum se vendidisse atque ea pecunia 
Navem, metretas quae trecentas tolleret, 
Parasse, atque ea se mercis vectatum 

undique 



Adeo dum, quae tum haberet, peperisset 

bona. 
qui loci pendent ex dicendi significatione infinitivi 
historici „negitare" v. 55 pro imperfecto positi. 



Ad § 1, 3 addendu8 est versus Ter. Andr. 258: 

Quod si ego rescissem id prius, quid facerem, si quis nunc 

me roget. 

THESES 

QUAS UNA CUM DISSEBTATIONE 
QUAE INSCRIBITUR 

DE CONSECUTIONE TEMPORUM 
PLAUTINA ET TERENTIANA 

CONSENSU ET AUCTORITATE 
AMPLISSIMI PHILOSOPHORUM ORDINIS 

IN 

ALMA LITTERARUM ACADEMIA REGIA 
MONASTERIENSI 

AD 

SDOOS IN PHEJSOPHIA HONORES 

RITE IMPETRANDOS 
DLE XIII. MENSIS JULII A. MDCCCLXXXVIU 
(HORA ANTEMERIDIANA XI) 
IN PUBLICO DEFNDET 

ADOLPHUS WIRTZFELD 

SIEGBURGEN8IS. 

ADVERSARII ERUNT: 

BERNHARDUS BAEOORF, CAND. PHIL., SEM. REG. SOD. ORDIN. 
MAXJMIUANUS G0R6ES, CAND. HIST., 
GE0R6IUS SAL6EN00RFF, CAND. PHIL. 

THESES. 



i. 

Totus versus Ter. Eun. 390: 

Numquam defugio auctoritatem. Sequere: 
di vortant bene. 
Parmenoni servo attribuendus mihi videtur. 

n. 

Jus militiae auspicandi lege curiata datum quotiens- 
cumque magistratus inter rem gerendam pomerium in- 
trabat, non interibat, sed totum rei foris gerendae tempus 
continenter valebat. 

III. 
Soph. Oed. tyr. 1031: 

pro %i Sakyos io%ov% f ev xatQOtS [fte] 

kaftfidvets ; 
codicis Laurentiani A. conicio: 

%i d'alyos to%ov% ev%eQtjg ue kaftpdvets; 

IV. 
Cum Nauckio Eur. Androm. 141 sqq. interpungendum 
esse censeo: 

oix%Qo%d%a yuQ efxoty eftokes, yvvat ^lktds, 

oixovs 
deono%wv e/tuov' yd(lq> d' 
tjov%iov ayouev, x%L 

VI TA. 



lNatus sum Adolphus Wirtzfeld Siegburgiae 
anno MDCCCLXIII patre Adolpho, matre Catharina 
e gente Cremer, quorum utrumque integris viribus uti 
summo me afficit gaudio. Fidem profiteor catholicam. 
Litterarum elementis imbutus progymnasium patriae, 
de quo Dr. vorm Walde tum rector, nunc illo ludo 
gymnasio facto director optime meritus est, septem annos 
frequentavi. Deinde in gymnasio cui ab augustissimo 
imperatore Guilelmo cognomen est Coloniensi, quod Dr. 
Guil. Schmitzio directore etiamnum floret, testimo- 
nium maturitatis assecutus sum. 

Anno MDCCCLXXXIV in numerum civium uni- 
versitatis Bonnensis inscriptus per bis senos menses 
lectionibus professorum Buecheler, Neuhaeuser, 
Usener, Klein interftu. Atque postquam Tuebingiae 
Rhode, v. Schwabe, Sievers, Berolini Hirsch- 
feld, Huebner, Kirchhoff, Zeller senos menses 
audivi, abhinc duos annos civis Academiae regiafc 
Monasteriensis factus sum, ubi Hagemann, Langen, 
Lehmann, Lindner, Niehues, Stahl, Storck 
me docuerunt. Seminarii regii sodalis extraordinarius fui. 

Omnibus his viris doctissimis, imprimis Langen, 
summas habeo gratias atque ago. 

